title: Eiropas Parlamenta Lēmums (ES) 2017/1737 (2017. gada 27. aprīlis) par kopuzņēmuma ECSEL 2015. finanšu gada pārskatu apstiprināšanu

text:
               29.9.2017

               LV

               Eiropas Savienības Oficiālais Vēstnesis

               L 252/350

         EIROPAS PARLAMENTA LĒMUMS (ES) 2017/1737
   (2017. gada 27. aprīlis)
   par kopuzņēmuma ECSEL 2015. finanšu gada pārskatu apstiprināšanu
   EIROPAS PARLAMENTS,

               —

               ņemot vērā kopuzņēmuma ECSEL 2015. finanšu gada galīgos pārskatus,

               —

               ņemot vērā Revīzijas palātas ziņojumu par kopuzņēmuma ECSEL 2015. finanšu gada pārskatiem ar Kopuzņēmuma atbildi (1),

               —

               ņemot vērā deklarāciju par pārskatu ticamību (2), kā arī par pakārtoto darījumu likumību un pareizību, kuru Revīzijas palāta sniegusi par 2015. finanšu gadu saskaņā ar Līguma par Eiropas Savienības darbību 287. pantu,

               —

               ņemot vērā Padomes 2017. gada 21. februāra ieteikumu par apstiprinājumu, ko sniedz Kopuzņēmumam par 2015. finanšu gada budžeta izpildi (05875/2017 – C8-0091/2017),

               —

               ņemot vērā Līguma par Eiropas Savienības darbību 319. pantu,

               —

               ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (3) un jo īpaši tās 209. pantu,

               —

               ņemot vērā Padomes 2014. gada 6. maija Regulu (ES) Nr. 561/2014, ar ko izveido kopuzņēmumu ECSEL
                   (4), un jo īpaši tās 12. pantu,

               —

               ņemot vērā Komisijas 2013. gada 30. septembra Deleģēto regulu (ES) Nr. 110/2014 par finanšu paraugregulu publiskā un privātā sektora partnerības struktūrām, kas minētas Eiropas Parlamenta un Padomes Regulas (ES, Euratom) Nr. 966/2012 209. pantā (5),

               —

               ņemot vērā Reglamenta 94. pantu un IV pielikumu,

               —

               ņemot vērā Budžeta kontroles komitejas ziņojumu (A8-0113/2017),

               1.

               apstiprina kopuzņēmuma ECSEL 2015. finanšu gada pārskatus;

               2.

               uzdod priekšsēdētājam šo lēmumu nosūtīt kopuzņēmuma ECSEL izpilddirektoram, Padomei, Komisijai un Revīzijas palātai un nodrošināt tā publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Antonio TAJANI

            Ģenerālsekretārs

         Klaus WELLE

      (1)  OV C 473, 16.12.2016., 24. lpp.

      (2)  OV C 473, 16.12.2016., 25. lpp.

      (3)  OV L 298, 26.10.2012., 1. lpp.

      (4)  OV L 169, 7.6.2014., 152. lpp.

      (5)  OV L 38, 7.2.2014., 2. lpp.


title: Padomes Lēmums 2008/389/KĀDP ( 2008. gada 7. aprīlis ) par to, lai noslēgtu Nolīgumu starp Eiropas Savienību un Centrālāfrikas Republiku par Eiropas Savienības vadīto spēku statusu Centrālāfrikas Republikā

text:
               24.5.2008

               LV

               Eiropas Savienības Oficiālais Vēstnesis

               L 136/45

         PADOMES LĒMUMS 2008/389/KĀDP
   (2008. gada 7. aprīlis)
   par to, lai noslēgtu Nolīgumu starp Eiropas Savienību un Centrālāfrikas Republiku par Eiropas Savienības vadīto spēku statusu Centrālāfrikas Republikā
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 24. pantu,
   ņemot vērā prezidentvalsts ieteikumu,
   tā kā:

               (1)

               2007. gada 25. septembrī Apvienoto Nāciju Organizācijas Drošības padome pieņēma Rezolūciju 1778 (2007), apstiprinot Apvienoto Nāciju Organizācijas misijas izveidi Centrālāfrikas Republikā un Čadā (MINURCAT) un atļaujot Eiropas Savienībai uz divpadsmit mēnešiem no dienas, kad tā būs nākusi klajā ar deklarāciju par sākotnējām operatīvajām spējām, minētajās valstīs izvietot operācijas spēkus Apvienoto Nāciju Organizācijas misijas atbalstam. Rezolūcijā Čadas valdība, Centrālāfrikas Republikas valdība un Eiropas Savienība turklāt ir aicināta pēc iespējas drīzāk noslēgt nolīgumus par Eiropas Savienības operācijas spēku statusu.

               (2)

               2007. gada 15. oktobrī Padome pieņēma Vienoto rīcību 2007/677/KĀDP par Eiropas Savienības militāro operāciju Čadas Republikā un Centrālāfrikas Republikā (1) (EUFOR Tchad/CAR).

               (3)

               Pēc tam, kad Padome 2007. gada 18. septembrī saskaņā ar 24. pantu Līgumā par Eiropas Savienību bija devusi atļauju, prezidentvalsts ar ģenerālsekretāra/augstā pārstāvja palīdzību risināja sarunas par nolīgumu starp Eiropas Savienību un Centrālāfrikas Republiku par Eiropas Savienības vadīto spēku statusu Centrālāfrikas Republikā.

               (4)

               Minētais nolīgums būtu jāapstiprina,

         IR NOLĒMUSI ŠĀDI.
   1. pants
   Ar šo Eiropas Savienības vārdā tiek apstiprināts Nolīgums starp Eiropas Savienību un Centrālāfrikas Republiku par Eiropas Savienības vadīto spēku statusu Centrālāfrikas Republikā.
   Nolīguma teksts ir pievienots šim lēmumam.
   2. pants
   Ar šo Padomes priekšsēdētājs tiek pilnvarots norīkot personu, kas tiesīga parakstīt minēto nolīgumu, lai tas uzliktu saistības Eiropas Savienībai.
   3. pants
   Šis lēmums stājas spēkā tā pieņemšanas dienā.
   4. pants
   Šo lēmumu publicē Eiropas Savienības Oficiālajā Vēstnesī.

      Briselē, 2008. gada 7. aprīlī

            Padomes vārdā —

            priekšsēdētājs

         R. ŽERJAV

      (1)  OV L 279, 23.10.2007., 21. lpp.
    ---documentbreak---

               24.5.2008

               LV

               Eiropas Savienības Oficiālais Vēstnesis

               L 136/46

         TULKOJUMS
   NOLĪGUMS
   starp Eiropas Savienību un Centrālāfrikas Republiku par Eiropas Savienības vadīto spēku statusu Centrālāfrikas Republikā
   EIROPAS SAVIENĪBA, turpmāk “ES”,
   no vienas puses, un
   CENTRĀLĀFRIKAS REPUBLIKA, turpmāk “uzņēmēja valsts”,
   no otras puses,
   turpmāk “Puses”,
   ŅEMOT VĒRĀ:

               —

               Apvienoto Nāciju Organizācijas Drošības padomes 2007. gada 25. septembra Rezolūciju 1778 (2007),

               —

               Padomes Vienoto rīcību 2007/677/KĀDP (2007. gada 15. oktobris) par Eiropas Savienības militāro operāciju Čadas Republikā un Centrālāfrikas Republikā (EUFOR Tchad/RCA),

               —

               to, ka šis nolīgums neietekmēs pušu tiesības un pienākumus, ko tām uzliek starptautiski nolīgumi un citi instrumenti, ar kuriem izveidotas starptautiskas tiesas un tribunāli, tostarp Starptautiskās Krimināltiesas statūti,

         IR VIENOJUŠĀS PAR TURPMĀKO.
   1. pants
   Darbības joma un definīcijas
   1.   Šis nolīgums attiecas uz Eiropas Savienības vadītiem spēkiem un to personālu.
   2.   Šis nolīgums ir spēkā tikai uzņēmējas valsts teritorijā.
   3.   Šajā nolīgumā:

               a)

               “Eiropas Savienības vadītie spēki (EUFOR)” ir ES militārais štābs un operācijā iesaistītie attiecīgo valstu kontingenti, to ekipējums un transportlīdzekļi;

               b)

               “operācija” ir militārās misijas sagatavošana, izvēršana, izpilde un atbalsts tai saskaņā ar pilnvarām, kas izriet no Apvienoto Nāciju Organizācijas Drošības padomes 2007. gada 25. septembra Rezolūcijas 1778 (2007);

               c)

               “ES spēku komandieris” ir komandieris teritorijā, kurā notiek militārās operācijas;

               d)

               “ES militārais štābs” ir militārais štābs un tā elementi neatkarīgi no to atrašanās vietas, kas ir pakļauts ES militāriem komandieriem, kuri nodrošina operācijas militāru vadību un kontroli;

               e)

               “attiecīgo valstu kontingenti” ir vienības un elementi, kas pieder Eiropas Savienības dalībvalstīm un citām valstīm, kuras piedalās operācijā;

               f)

               “EUFOR personāls” ir uz EUFOR norīkots civilais un militārais personāls, kā arī personāls, kas izvietots, sagatavojot operāciju, un personāls, kas operācijā veic kādas nosūtītājas valsts vai ES iestādes uzdevumu; tas atrodas uzņēmējas valsts teritorijā, ja vien šajā nolīgumā nav paredzēts kas cits, un nav personāls, kas algots no vietējiem iedzīvotājiem, un personāls, ko nodarbina starptautiski komerciāli līgumslēdzēji;

               g)

               “vietējais personāls” ir no uzņēmējas valsts valstspiederīgiem vai tās pastāvīgiem iedzīvotājiem veidots personāls;

               h)

               “objekti” ir visas ēkas, telpas un zeme, kas ir vajadzīga EUFOR, kā arī EUFOR personāla izmitināšanai;

               i)

               “nosūtītāja valsts” ir valsts, kas nodrošina EUFOR ar savu kontingentu.

         2. pants
   Vispārēji noteikumi
   1.   EUFOR, kā arī EUFOR personāls ievēro uzņēmējas valsts tiesību aktus un neveic nekādas darbības vai aktus, kas nav saderīgi ar operācijas mērķiem.
   2.   EUFOR regulāri informē uzņēmējas valsts valdību par uzņēmējas valsts teritorijā dislocētā EUFOR personāla daudzumu.
   3. pants
   Identifikācija
   1.   EUFOR personālam vienmēr jānēsā līdzi pases vai militārās identitātes kartes.
   2.   EUFOR transportlīdzekļiem, lidaparātiem, kuģiem un citiem transportlīdzekļiem ir īpašas EUFOR atšķirības zīmes un/vai reģistrācijas numuri, ko dara zināmu attiecīgām uzņēmējas valsts iestādēm.
   3.   EUFOR pie saviem objektiem, uz transportlīdzekļiem un citiem pārvietošanās līdzekļiem drīkst izkārt un uz tiem attēlot Eiropas Savienības karogu un lietot marķējumus, piemēram, zīmotnes, vienību nosaukumus un oficiālus simbolus. Uz EUFOR personāla formastērpiem ir EUFOR atšķirības zīme. Saskaņā ar ES spēku komandiera lēmumu pie EUFOR objektiem, uz transportlīdzekļiem un citiem pārvietošanās līdzekļiem, un formastērpiem var būt operācijā iesaistīto kontingentu valstu karogi vai zīmotnes.
   4. pants
   Robežšķērsošana un pārvietošanās uzņēmējas valsts teritorijā
   1.   EUFOR personāls ierodas uzņēmējas valsts teritorijā tikai pēc tam, kad tas ir uzrādījis 3. panta 1. punktā paredzētos dokumentus vai – ja tas ierodas pirmoreiz – EUFOR izdotu individuālu vai kolektīvu pārvietošanās pavēli. Ierodoties uzņēmējas valsts teritorijā, to atstājot, kā arī uzturoties tajā, uz to neattiecas noteikumi par pasēm un vīzām, kā arī imigrācijas kontroles un muitas kontroli.
   2.   Uz EUFOR personālu neattiecas noteikumi par ārvalstnieku reģistrāciju un uzraudzību, bet tas uzņēmējas valsts teritorijā negūst pastāvīgas uzturēšanās vai pastāvīgas dzīvesvietas tiesības.
   3.   EUFOR resursi un transportlīdzekļi, kas, atbalstot operāciju, tiek ievesti uzņēmējas valsts teritorijā, to šķērso vai tiek izvesti no tās, ir atbrīvoti no prasības uzrādīt inventāra sarakstus vai citus muitas dokumentus, un uz tiem neattiecas nekādas pārbaudes.
   4.   EUFOR personāls var vadīt motorizētus transportlīdzekļus un gaisakuģus uzņēmējas valsts teritorijā, ja tam attiecīgi ir derīgas valsts, starptautiskas vai militāras braukšanas tiesības vai pilota apliecības.
   5.   Operācijas vajadzībām uzņēmēja valsts dod EUFOR un EUFOR personālam brīvību pārvietoties un brīvību ceļot pa tās teritoriju, tostarp gaisa telpā.
   6.   Operācijas vajadzībām EUFOR uzņēmējas valsts teritorijā, tostarp gaisa telpā, var veikt mācības un treniņus ar ieročiem.
   7.   Operācijas vajadzībām EUFOR var izmantot koplietojuma ceļus, tiltus, prāmjus un lidostas, nemaksājot nodevas, muitas maksājumus, nodokļus un līdzīgus maksājumus. EUFOR nav atbrīvots no pamatotiem maksājumiem par lūgtiem un saņemtiem pakalpojumiem saskaņā ar tādiem pašiem nosacījumiem, kādi attiecas uz uzņēmējas valsts bruņotajiem spēkiem.
   5. pants
   Privilēģijas un neaizskaramība, ko uzņēmēja valsts nodrošina EUFOR

   1.   EUFOR objekti ir neaizskarami. Uzņēmējas valsts pārstāvji tajos neierodas bez ES spēku komandiera piekrišanas.
   2.   EUFOR objekti, mēbeles un citi aktīvi tajos, kā arī transportlīdzekļi, ir neaizskarami attiecībā uz kratīšanu, rekvizīciju, apķīlāšanu vai arestu. Tomēr ES spēku komandieris uzņēmējas valsts iestādēm var atļaut veikt kratīšanu. Tādā gadījumā kratīšanu veic ES spēku komandiera pārstāvja klātbūtnē.
   3.   EUFOR, tā īpašumi un aktīvi neatkarīgi no atrašanās vietas un valdītāja ir neaizskarami attiecībā uz tiesvedību jebkādā formā.
   4.   EUFOR arhīvi un dokumenti vienmēr ir neaizskarami neatkarīgi no to atrašanās vietas.
   5.   EUFOR oficiālā sarakste ir neaizskarama. Oficiāla sarakste ir visa sarakste, kas attiecas uz operāciju un tās funkcijām.
   6.   Attiecībā uz operācijas vajadzībām pirktām un importētām precēm, sniegtiem pakalpojumiem un izmantotiem objektiem EUFOR, kā arī ar to saistītie piegādātāji un darba uzņēmēji, ja vien tie nav uzņēmējas valsts valstspiederīgie, ir atbrīvoti no visām valsts, reģionu un pašvaldību nodevām, nodokļiem vai līdzīgiem maksājumiem. EUFOR nav atbrīvots no nodevām, nodokļiem vai maksājumiem, ko iekasē par sniegtiem pakalpojumiem.
   7.   Uzņēmēja valsts ļauj ievest preces operācijas vajadzībām un atbrīvo tās no visām muitas nodevām, nodokļiem un līdzīgiem maksājumiem, kas nav maksa par glabāšanu, transportu un citiem sniegtiem pakalpojumiem.
   6. pants
   Privilēģijas un neaizskaramība, ko uzņēmēja valsts nodrošina EUFOR personālam
   1.   EUFOR personālam nepiemēro nekāda veida arestu vai aizturēšanu.
   2.   EUFOR personāla dokumenti, sarakste un īpašums ir neaizskarams, izņemot gadījumus, ja piemēro izpildes pasākumus, ko atļauts veikt saskaņā ar 6. punktu.
   3.   EUFOR personāls vienmēr ir neaizskarams uzņēmējas valsts kriminālajai tiesvedībai.
   Nosūtītāja valsts vai attiecīga ES iestāde vajadzības gadījumā var atcelt EUFOR personāla neaizskaramību kriminālai tiesvedībai. Atcelšana vienmēr jāformulē skaidri.
   4.   EUFOR personāls ir neaizskarams uzņēmējas valsts civilajai un administratīvajai tiesvedībai attiecībā uz visu teikto vai rakstīto, kā arī visām darbībām, kas veiktas, pildot oficiālos pienākumus. Ja kādā uzņēmējas valsts tiesā ceļ civilprasību pret EUFOR personāla locekli, par to tūlīt paziņo ES spēku komandierim un kompetentai nosūtītājas valsts iestādei vai ES iestādei. Pirms tiesvedības sākuma ES spēku komandieris un kompetenta nosūtītājas valsts iestāde vai ES iestāde tiesai apliecina, vai attiecīgo aktu ir izdarījis EUFOR personāla loceklis, pildot savus oficiālos pienākumus.
   Ja akts ir izdarīts, pildot oficiālos pienākumus, tiesvedību nesāk un piemēro 15. pantu. Ja akts nav izdarīts, pildot oficiālos pienākumus, tiesvedība var turpināties. ES spēku komandiera un kompetentas nosūtītājas valsts iestādes vai ES iestādes apliecinājums uzliek saistības uzņēmējas valsts tiesai, kas to nevar apstrīdēt.
   Ja tiesvedību sāk EUFOR personāla loceklis, viņš zaudē neaizskaramību pret tiesvedību attiecībā uz visām pretprasībām, kas ir tieši saistītas ar galveno prasību.
   5.   EUFOR personālam nav pienākuma liecināt kā lieciniekam.
   6.   EUFOR personāla locekļiem nevar piemērot izpildes pasākumus, izņemot gadījumus, ja pret viņiem sāk civillietu, kas nav saistīta ar viņu oficiālajiem pienākumiem. EUFOR personāla locekļu īpašumu, par ko ES spēku komandieris apliecina, ka tas ir vajadzīgs oficiālo pienākumu izpildei, nevar arestēt, izpildot tiesas spriedumu, lēmumu vai pavēli. Uz EUFOR personāla locekļiem civilajā tiesvedībā neattiecas nekādi personas brīvības ierobežojumi vai kādi citi ierobežošanas pasākumi.
   7.   EUFOR personāla locekļu neaizskaramība pret tiesvedību uzņēmējā valstī viņus neatbrīvo no attiecīgo nosūtītāju valstu tiesvedības.
   8.   Attiecībā uz pakalpojumiem, kas sniegti EUFOR, EUFOR personāls ir atbrīvots no sociālā nodrošinājuma noteikumiem, kas var būt spēkā uzņēmējā valstī.
   9.   EUFOR personāls uzņēmējā valstī ir atbrīvots no jebkuras formas nodokļiem, ko atvelk no EUFOR vai nosūtītāju valstu maksātās algas un ienākumiem, kā arī no ienākumiem, ko saņem ārpus uzņēmējas valsts.
   10.   EUFOR personāla locekļi maksā muitas nodevas, nodokļus un līdzīgus maksājumus par priekšmetiem, kas domāti viņu personiskai lietošanai, izņemot priekšmetus, kas viņiem jau pieder, ierodoties uzņēmējas valsts teritorijā, un pirmās nepieciešamības priekšmetus. EUFOR personāla locekļi nav atbrīvoti ne no maksas par tādu priekšmetu glabāšanu un transportu, kas domāti viņu personiskai lietošanai, ne arī no maksas par līdzīgiem pakalpojumiem.

      EUFOR personāla locekļu bagāža ir atbrīvota no pārbaudēm, ja vien nav nopietnu iemeslu uzskatīt, ka tajā ir priekšmeti, kas nav domāti EUFOR personāla locekļa personiskai lietošanai, vai priekšmeti, kuru imports vai eksports uzņēmējā valstī ir aizliegts ar tiesību aktiem vai uz kuriem attiecas tās karantīnas noteikumi. Šādas pārbaudes izdara vienīgi attiecīgā EUFOR personāla locekļa vai EUFOR pilnvarota pārstāvja klātbūtnē.
   7. pants
   Vietējais personāls
   Personālam, kas algots no vietējiem iedzīvotājiem, ir tikai tādas privilēģijas un neaizskaramība, ko atļauj uzņēmēja valsts. Tomēr savu jurisdikciju pār personālu uzņēmēja valsts īsteno tā, lai lieki netraucētu operācijas darbības.
   8. pants
   Kriminālā tiesvedība
   Kompetentas nosūtītājas valsts iestādes ir tiesīgas uzņēmējas valsts teritorijā veikt visu kriminālo tiesvedību un īstenot disciplināras pilnvaras, kas tām ar nosūtītājas valsts tiesību aktiem uzticētas attiecībā uz visu EUFOR personālu, kas ir pakļauts attiecīgiem nosūtītājas valsts tiesību aktiem.
   9. pants
   Formastērps un ieroči
   1.   Formastērpa valkāšanu nosaka ES spēku komandiera pieņemti noteikumi.
   2.   EUFOR militārais personāls drīkst nēsāt ieročus un munīciju, ja saskaņā ar pavēlēm ir pilnvarots to darīt.
   10. pants
   Uzņēmējas valsts sniegts atbalsts un līgumu slēgšana
   1.   Uzņēmēja valsts, ja tai lūdz, piekrīt palīdzēt EUFOR atrast piemērotus objektus.
   2.   Uzņēmēja valsts atbilstīgi saviem līdzekļiem bez maksas ļauj izmantot objektus, kas tai pieder, ja šie objekti ir vajadzīgi EUFOR administratīvo un operatīvo darbību veikšanai. Attiecībā uz objektiem, kas pieder privātām juridiskām personām, uzņēmēja valsts apņemas par EUFOR līdzekļiem palīdzēt tos meklēt un nodot EUFOR rīcībā.
   3.   Savu līdzekļu un iespēju robežās uzņēmēja valsts palīdz un atbalsta operācijas sagatavošanu, izvēršanu, veikšanu un sniedz tai palīdzību. Uzņēmēja valsts palīdzību un atbalstu sniedz, ievērojot tādus pašus nosacījumus, kādi paredzēti uzņēmējas valsts bruņotiem spēkiem.
   4.   To, kādus tiesību aktus piemēro līgumiem, ko EUFOR noslēdzis uzņēmējā valstī, nosaka šajos līgumos.
   5.   Līgumā var paredzēt, ka 15. panta 3. un 4. punktā minēto domstarpību izšķiršanas procedūru piemēro domstarpībām, kas rodas, īstenojot līgumu.
   6.   Uzņēmēja valsts atvieglina to līgumu īstenošanu, ko EUFOR un komerciālas vienības ir noslēgušas operācijas nolūkā.
   11. pants
   Pārmaiņas objektos
   1.   EUFOR ir pilnvarots būvēt, pārbūvēt vai citādi mainīt objektus, ko lūdzis operatīvām vajadzībām.
   2.   Uzņēmēja valsts EUFOR nelūdz nekādu kompensāciju par tādām būvēm, pārbūvēm vai pārmaiņām.
   12. pants
   Mirušie EUFOR personāla locekļi
   1.   ES spēku komandieris ir tiesīgs uzņemties atbildību un veikt piemērotus pasākumus, lai repatriētu ikvienu mirušu EUFOR personāla locekli, kā arī viņa personisko īpašumu.
   2.   Mirušiem EUFOR locekļiem neveic sekciju bez attiecīgas valsts piekrišanas un bez EUFOR un/vai attiecīgās valsts pārstāvja klātbūtnes.
   3.   Uzņēmēja valsts sadarbojas ar EUFOR, cik pilnīgi vien iespējams, lai pēc iespējas drīzāk repatriētu mirušus EUFOR locekļus.
   13. pants

      EUFOR drošība un militāra policija
   1.   Uzņēmēja valsts veic attiecīgus pasākumus, lai nodrošinātu EUFOR un tā personāla drošību un aizsardzību.
   2.   EUFOR ir pilnvaras veikt pasākumus, kas vajadzīgi, lai aizsargātu savus objektus, tostarp tos, ko izmanto apmācībās pret jebkādu ārēju uzbrukumu vai ielaušanos.
   3.   ES spēku komandieris var izveidot militāras policijas vienību, lai uzturētu kārtību EUFOR objektos.
   4.   Militārās policijas vienība saziņā ar uzņēmējas valsts militāro policiju vai policiju un sadarbojoties ar to var ārpus šiem objektiem veikt darbības, nodrošinot EUFOR personāla kārtību un disciplīnu.
   14. pants
   Saziņa
   1.   EUFOR var uzstādīt un izmantot radioraidītājus un uztvērējus, kā arī satelītu sistēmas. Tas sadarbojas ar kompetentām uzņēmējas valsts iestādēm, lai izvairītos no konfliktiem, izmantojot attiecīgas frekvences. Uzņēmēja valsts bez atlīdzības piešķir pieeju radiofrekvenču diapazonam.
   2.   EUFOR ir tiesības uz neierobežotu saziņu, izmantojot radio (arī satelītradio, pārvietojamu vai pārnēsājamu radio), telefonu, telegrāfu, faksimilaparātu un citus līdzekļus, kā arī tiesības uzstādīt iekārtas, kas ir vajadzīgas, lai nodrošinātu saziņu EUFOR objektos un starp objektiem, tostarp tiesības ievilkt kabeļus un pazemes līnijas operācijas vajadzībām.
   3.   EUFOR savos objektos var veikt pasākumus, kas vajadzīgi, lai pārsūtītu pastu, kas adresēts EUFOR vai tā personālam vai ko sūta EUFOR vai tā personāls, sadarbojoties – ja ES spēku komandieris uzskata to par vajadzīgu – ar uzņēmējas valsts kompetentajām iestādēm.
   15. pants
   Prasības nāves, ievainojuma, bojājuma vai zaudējuma gadījumā
   1.   EUFOR un EUFOR personāls nav atbildīgs ne par kādiem civiliedzīvotāju īpašuma vai valsts īpašuma bojājumiem vai zaudējumiem, kas ir saistīti ar operatīvām vajadzībām vai ko izraisījušas darbības, kuras ir saistītas ar civiliedzīvotāju nemieriem vai EUFOR aizsargāšanu.
   2.   Lai panāktu izlīgumu, prasības par civiliedzīvotāju īpašuma vai valsts īpašuma bojājumiem vai zaudējumiem, kas nav minētas 1. punktā, kā arī prasības, ko ceļ personu nāves vai ievainojumu, kā arī EUFOR īpašuma bojājumu vai zaudējumu gadījumā, ar kompetentu uzņēmējas valsts iestāžu starpniecību pārsūta uz EUFOR, ja ir runa par uzņēmējas valsts juridisku un fizisku personu celtām prasībām, vai uz kompetentām uzņēmējas valsts iestādēm, ja ir runa par EUFOR celtām prasībām.
   3.   Ja izlīgumu nevar panākt, prasību nosūta prasību komisijai, kas veidota no vienāda skaita EUFOR un uzņēmējas valsts pārstāvju. Prasības nokārto, panākot vienošanos.
   4.   Ja izlīgumu nevar panākt prasību komisijā, prasības:

               a)

               kas nepārsniedz EUR 40 000, uzņēmēja valsts un ES pārstāvji atrisina ar diplomātiskiem līdzekļiem;

               b)

               kas pārsniedz a) apakšpunktā minēto summu, nodod izskatīšanai šķīrējtiesas tribunālā, kura lēmumi uzliek saistības.

         5.   Šķīrējtiesas tribunālā ir trīs šķīrējtiesneši – vienu ieceļ uzņēmēja valsts, vienu ieceļ EUFOR un trešo kopīgi ieceļ uzņēmēja valsts un EUFOR. Ja viena puse divos mēnešos neieceļ šķīrējtiesnesi vai uzņēmēja valsts nevar vienoties ar EUFOR par trešā šķīrējtiesneša iecelšanu, attiecīgo šķīrējtiesnesi ieceļ Eiropas Kopienu Tiesas priekšsēdētājs.
   6.   EUFOR noslēdz administratīvu nolīgumu ar uzņēmējas valsts pārvaldes iestādēm, lai noteiktu prasību komisijas un tribunāla kompetences, kādu procedūru piemērot šajās struktūrās, un nosacījumus prasību celšanai.
   16. pants
   Koordinācija un domstarpības
   1.   Visas problēmas, kas rodas saistībā ar šā nolīguma piemērošanu, kopīgi izšķir EUFOR pārstāvji un kompetentas uzņēmējas valsts iestādes.
   2.   Ja nav panākta vienprātība, domstarpības par šā nolīguma interpretāciju vai piemērošanu uzņēmēja valsts un ES pārstāvji izšķir tikai ar diplomātiskiem līdzekļiem.
   17. pants
   Citi noteikumi
   1.   Vienmēr, kad šajā nolīgumā ir minētas EUFOR un EUFOR personāla privilēģijas, neaizskaramība un tiesības, uzņēmējas valsts valdība ir atbildīga par to īstenošanu un par to, lai attiecīgas uzņēmējas valsts vietējo pašvaldību iestādes tās ievērotu.
   2.   Nekas šajā nolīgumā nav paredzēts vai uzskatāms par tādu, kas liek atkāpties no jebkādām tiesībām, ko saskaņā ar citiem nolīgumiem var attiecināt uz ES dalībvalsti vai jebkuru citu valsti, kas saskaņā ar citiem nolīgumiem dod ieguldījumu EUFOR.
   18. pants
   Īstenošanas noteikumi
   Lai īstenotu šo nolīgumu, par operatīviem, administratīviem un tehniskiem jautājumiem ES spēku komandieris ar uzņēmējas valsts administratīvajām iestādēm var slēgt īpašus nolīgumus.
   19. pants
   Spēkā stāšanās un izbeigšanās
   1.   Šis nolīgums stājas spēkā tā parakstīšanas dienā un paliek spēkā līdz dienai, kad dodas prom pēdējais EUFOR elements un pēdējais EUFOR personāla loceklis, ko EUFOR dara zināmu.
   2.   Neņemot vērā 1. punktu, noteikumus, kas ietverti 4. panta 7. punktā, 5. panta 1.–3., 6. un 7. punktā, 6. panta 1., 3., 4., 6. un 8.–10. punktā, 10. panta 2. punktā, 11. pantā, 13. panta 1. un 2. punktā un 15. pantā, uzskata par spēkā esošiem no dienas, kad izvietots pirmais EUFOR personāla loceklis, ja šī diena bijusi pirms dienas, kad šis nolīgums stājies spēkā.
   3.   Šo nolīgumu var grozīt, pamatojoties uz Pušu savstarpēju rakstisku vienošanos.
   4.   Šā nolīguma izbeigšanās neietekmē tiesības vai pienākumus, kas rodas, īstenojot šo nolīgumu pirms tā izbeigšanās.

      Bangi, 2008. gada 16. aprīlī franču valodā četros oriģināleksemplāros.

            Eiropas Savienības vārdā —

            Centrālāfrikas Republikas valsts vārdā —


title: 2009/121/EK: Padomes Lēmums ( 2008. gada 18. decembris), ar kuru noraida Komisijas priekšlikumu Padomes Regulai, ar ko Eiropas Parlamenta un Padomes Regulu (EK) Nr. 853/2004 īsteno attiecībā uz antibakteriālu vielu izmantošanu, lai likvidētu mājputnu liemeņu virsmas piesārņojumu (Dokuments attiecas uz EEZ)

text:
               13.2.2009

               LV

               Eiropas Savienības Oficiālais Vēstnesis

               L 42/13

      PADOMES LĒMUMS

   (2008. gada 18. decembris),
   ar kuru noraida Komisijas priekšlikumu Padomes Regulai, ar ko Eiropas Parlamenta un Padomes Regulu (EK) Nr. 853/2004 īsteno attiecībā uz antibakteriālu vielu izmantošanu, lai likvidētu mājputnu liemeņu virsmas piesārņojumu
   (Dokuments attiecas uz EEZ)
   (2009/121/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 202. pantu,
   ņemot vērā Eiropas Parlamenta un Padomes Regulu (EK) Nr. 853/2004 (2004. gada 29. aprīlis), ar ko nosaka īpašus higiēnas noteikumus attiecībā uz dzīvnieku izcelsmes pārtiku (1), un jo īpaši tās 3. panta 2. punktu,
   ņemot vērā Komisijas priekšlikumu īstenot Regulu (EK) Nr. 853/2004 attiecībā uz antibakteriālu vielu izmantošanu, lai likvidētu mājputnu liemeņu virsmas piesārņojumu,
   ņemot vērā Padomes Lēmumu 1999/468/EK (1999. gada 28. jūnijs), ar ko nosaka Komisijai piešķirto ieviešanas pilnvaru īstenošanas kārtību (2), un jo īpaši tā 5. pantu,
   tā kā:

               (1)

               Ar Regulu (EK) Nr. 853/2004 pārtikas apritē iesaistītiem tirgus dalībniekiem nosaka īpašus higiēnas noteikumus attiecībā uz dzīvnieku izcelsmes pārtiku. Tajā noteikts, ka uzņēmēji drīkst izmantot vienīgi ūdeni un nekādas citas vielas, lai likvidētu dzīvnieku izcelsmes produktu virsmas piesārņojumu, ja vien šādu vielu izmantošana nav apstiprināta atbilstīgi minētajai regulai.

               (2)

               Īstenojot Kopienas politikas virzienus, būtu jānodrošina augsts cilvēku veselības aizsardzības līmenis. Pasākumi, ko Kopiena pieņem, lai reglamentētu pārtiku un barību, jāpamato, pienācīgi izvērtējot iespējamo risku cilvēku un dzīvnieku veselībai, un minētajiem pasākumiem, ņemot vērā pastāvošos zinātniskos pierādījumus, jāsaglabā vai, ja tam ir zinātnisks pamatojums, jāuzlabo Kopienā nodrošinātais cilvēku un dzīvnieku veselības aizsardzības līmenis. Viena no galvenajām Kopienas prioritātēm ir augsti higiēnas standarti visā pārtikas ražošanas ķēdē un izvairīšanās no tādu vielu lietošanas, ar ko iespējams noslēpt sliktus higiēnas apstākļus, vai šādu vielu lietošanas aizliegšana.

               (3)

               Turklāt, izvēršot Kopienas politiku, būtu jānodrošina augsta līmeņa vides aizsardzība gan ar pašas vides politikas tiesību aktiem, gan ar vides politikas prasību integrēšanu citu Kopienas politikas jomu un rīcību izstrādē un īstenošanā.

               (4)

               Komisijas priekšlikumā uzsvērts, ka vairākas antibakteriālas vielas, piemēram, hlora dioksīds, paskābināts nātrija hlorīds, trinātrija fosfāts vai peroksiskābes, ko izmanto, lai likvidētu mājputnu liemeņu virsmas piesārņojumu, var radīt apdraudējumu ūdens videi, notekūdeņu sistēmu darbinieku veselībai un kanalizācijas sistēmu un/vai notekūdeņu attīrīšanas iekārtu darbībai. Hloru saturošu antibakteriālu vielu izmantošana var arī radīt hlororganisku savienojumu rašanos, vairāki no kuriem ir noturīgi, bioakumulējami un kancerogēni. Fosfora savienojumi ir arī viens no Eiropas reģionālo jūru eitrofikācijas iemesliem, tādējādi radot masu aļģu pieaugumu un citus nevēlamus jūras vides traucējumus.

               (5)

               Veselības aizsardzības veterināro pasākumu zinātniskā komiteja (SCVPH) 1998. gada 30. oktobrī publiskoja ziņojumu par ieguvumiem un trūkumiem, antibakteriāli apstrādājot mājputnu liemeņus, un ieteica veikt pilnīgu novērtējumu, pirms atļaut lietot kādu piesārņojuma likvidēšanas savienojumu vai metodi.

               (6)

               Eiropas Pārtikas nekaitīguma iestāde (EFSA) 2005. gada 14. un 15. decembrī pieņēma zinātnisku atzinumu par peroksiskābju iedarbības izvērtējumu, lietojot tās kā antibakteriālu vielu uz mājputnu liemeņiem. Tā secināja, ka peroksiskābju iedarbību ir grūti novērtēt, jo iesniegtie protokoli ne vienmēr bija skaidri aprakstīti un, pat ja tie bija, ar tiem nepietiktu, lai parādītu peroksiskābju iedarbību komerciālos apstākļos.

               (7)

                  EFSA2008. gada 6. martā pieņēma zinātnisku atzinumu par hlora dioksīda, paskābināta nātrija hlorīda, trinātrija fosfāta un peroksiskābju iespējamās ietekmes novērtēšanu attiecībā uz iegūtas mikrobu rezistences parādīšanos. Pamatojoties uz šā atzinuma konstatējumiem, EFSA mudināja turpināt izpēti attiecībā uz iespējamību, ka parādīsies jutība pret šādām vielām, un uz iespēju, ka tās izveidos rezistenci pret terapeitiskām antibiotikām un citiem antibakteriāliem līdzekļiem.

               (8)

               Veselības un vides apdraudējuma zinātniskā komiteja (SCHER) un Iespējamā un jaunatklātā veselības apdraudējuma zinātniskā komiteja (SCENIHR) 2008. gada 18. martā un 2. aprīlī pieņēma kopīgu zinātnisku atzinumu par ietekmi uz vidi un par ietekmi uz antimikrobu rezistenci, kāda piemīt tām četrām vielām, ko izmanto, lai likvidētu mājputnu liemeņu virsmas piesārņojumu ar mikroorganismiem. Tajā ir teikts, ka “pašlaik nav pietiekamu zināšanu par dažādu biocīdu lietošanas iespējamo negatīvo ietekmi”, un izdarīts secinājums, ka nepietiek informācijas, lai izstrādātu visaptverošu kvantitatīvu novērtējumu. Pastāvēja bažas saistībā ar to, kā tiks ietekmēta vide, ja notiks iespējama rezistentāku celmu izplatība un selekcija, un saistībā ar iespējamām paliekām uz mājputnu liemeņiem.

               (9)

               Ņemot vērā pieejamo zinātnisko informāciju, nevar izslēgt iespēju, ka atļauju piešķiršana šādām vielām varētu radīt palielinātu mikrobu rezistenci cilvēkos.

               (10)

               Tāpat mikrobu rezistences parādīšanās sagādā nopietnas un pastāvīgas rūpes starptautiskajām iestādēm, kas ir saistītas ar cilvēku ārstēšanu. Komisija ir rosinājusi vairākas svarīgas tiesību aktu iniciatīvas, kuru mērķis ir samazināt mikrobu rezistenci, kas saistīta ar barību, dzīvnieku veterināro ārstēšanu un pārtiku.

               (11)

               Līdzīgi Padome 2008. gada 9. un 10. jūnija sēdē pieņēma Secinājumus par mikrobu rezistenci, uzsverot, ka mikrobu rezistence kļūs arvien lielāka Eiropas un pasaules mēroga veselības aizsardzības problēma.

               (12)

               Eiropas Parlaments 2008. gada 19. jūnija rezolūcijā minēto iemeslu dēļ pauda neapmierinātību ar Komisijas priekšlikumu un aicināja Padomi to noraidīt.

               (13)

               Tā kā trūkst zinātnisko datu par apdraudējumiem saistībā ar šo vielu lietošanu, tiek piemērots piesardzības princips, kas minēts 7. pantā Eiropas Parlamenta un Padomes Regulā (EK) Nr. 178/2002 (2002. gada 28. janvāris), ar ko paredz pārtikas aprites tiesību aktu vispārīgus principus un prasības, izveido Eiropas Pārtikas nekaitīguma iestādi un paredz procedūras saistībā ar pārtikas nekaitīgumu (3). Saskaņā ar šo principu īpašos apstākļos, kad, novērtējot pieejamo informāciju, ir apzināta iespējama kaitīga ietekme uz veselību, bet nav zinātniskas pārliecības, var pieņemt riska pārvaldības pagaidu pasākumus, kas vajadzīgi, lai nodrošinātu Kopienas izraudzīto augsto veselības aizsardzības līmeni, līdz ir saņemta turpmāka zinātniskā informācija par pilnīgāku riska novērtējumu.

               (14)

               Tādēļ pārtikas apritē iesaistītie uzņēmēji un izpētes programmas būtu jāmudina apkopot datus, lai pilnībā varētu novērtēt gan šo vielu iedarbību un mikrobu rezistences izveidošanos, gan to iespējamo ietekmi uz vidi. Šajā sakarā EFSA publicējusi vienotu AFC/BIOHAZ ievirzes dokumentu (4) par datu iesniegšanu, lai varētu novērtēt to vielu drošumu un iedarbību, kuras izmanto, lai likvidētu dzīvnieku izcelsmes pārtikas virsmas piesārņojumu ar mikroorganismiem. Līdz datu apkopošanai un izvērtēšanai Padome uzskata, ka ir jāsagaida minēto procesu rezultāti un tādēļ Komisijas priekšlikums pagaidām jānoraida,

         IR NOLĒMUSI ŠĀDI.
   1. pants
   Ar šo tiek noraidīts Komisijas priekšlikums Padomes Regulai, ar ko Eiropas Parlamenta un Padomes Regulu (EK) Nr. 853/2004 īsteno attiecībā uz antibakteriālu vielu izmantošanu, lai likvidētu mājputnu liemeņu virsmas piesārņojumu.
   2. pants
   Šo lēmumu publicē Eiropas Savienības Oficiālajā Vēstnesī.

      Briselē, 2008. gada 18. decembrī

            Padomes vārdā —

            priekšsēdētājs

         M. BARNIER

      (1)  OV L 139, 30.4.2004., 55. lpp.

      (2)  OV L 184, 17.7.1999., 23. lpp.

      (3)  OV L 31, 1.2.2002., 1. lpp.

      (4)  The EFSA Journal (2006) 3888, 1. lpp.


title: 2010/557/ES: Eiropas Parlamenta Lēmums ( 2010. gada 5. maijs ) par Eiropas Policijas akadēmijas kontu slēgšanu attiecībā uz 2008. finanšu gadu

text:
               25.9.2010

               LV

               Eiropas Savienības Oficiālais Vēstnesis

               L 252/240

         EIROPAS PARLAMENTA LĒMUMS
   (2010. gada 5. maijs)
   par Eiropas Policijas akadēmijas kontu slēgšanu attiecībā uz 2008. finanšu gadu
   (2010/557/ES)
   EIROPAS PARLAMENTS,
   ņemot vērā Eiropas Policijas akadēmijas 2008. finanšu gada galīgos pārskatus,
   ņemot vērā Revīzijas palātas ziņojumu par Eiropas Policijas akadēmijas 2008. finanšu gada pārskatiem, ar Akadēmijas atbildēm (1),
   ņemot vērā Padomes 2010. gada 16. februāra ieteikumu (5827/2010 – C7-0061/2010),
   ņemot vērā EK līguma 276. pantu un Līguma par Eiropas Savienības darbību 319. pantu,
   ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,
   ņemot vērā Padomes 2005. gada 20. septembra Lēmumu 2005/681/TI, ar ko izveido Eiropas Policijas akadēmiju (CEPOL) (3), un jo īpaši tā 16. pantu,
   ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), un jo īpaši tās 94. pantu,
   ņemot vērā Reglamenta 77. pantu un VI pielikumu,
   ņemot vērā Budžeta kontroles komitejas ziņojumu un Pilsoņu brīvību, tieslietu un iekšlietu komitejas atzinumu (A7-0075/2010),

               1.

               atliek Eiropas Policijas akadēmijas kontu slēgšanu attiecībā uz 2008. finanšu gadu;

               2.

               uzdod priekšsēdētājam šo lēmumu nosūtīt Eiropas Policijas akadēmijas direktoram, Padomei, Komisijai un Revīzijas palātai, kā arī nodrošināt tā publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Jerzy BUZEK

            Ģenerālsekretārs

         Klaus WELLE

      (1)  OV C 304, 15.12.2009., 124. lpp.

      (2)  OV L 248, 16.9.2002., 1. lpp.

      (3)  OV L 256, 1.10.2005., 63. lpp.

      (4)  OV L 357, 31.12.2002., 72. lpp.


title: Padomes Lēmums (1988. gada 24. jūnijs), ar kuru attiecībā uz dzīvsudrabu, kura izcelsme ir dažādās nozarēs, izņemot sārmu metālu hlorīdu elektrolīzes rūpniecību, papildina Konvencijas par Reinas aizsardzību pret ķīmisko piesārņojumu IV pielikumu

text:
Svarīgs juridisks paziņojums

|

31988D0382

Oficiālais Vēstnesis L 183 , 14/07/1988 Lpp. 0030 - 0033 Speciālizdevums somu valodā: Nodaļa 11 Sējums 14 Lpp. 0094  Speciālizdevums zviedru valodā: Nodaļa 11 Sējums 14 Lpp. 0094

		Padomes lēmums(1988. gada 24. jūnijs),ar kuru attiecībā uz dzīvsudrabu, kura izcelsme ir dažādās nozarēs, izņemot sārmu metālu hlorīdu elektrolīzes rūpniecību, papildina Konvencijas par Reinas aizsardzību pret ķīmisko piesārņojumu IV pielikumu(88/382/EEK)EIROPAS KOPIENU PADOME,ņemot vērā Eiropas Ekonomikas kopienas dibināšanas līgumu, un jo īpaši tā 130.S pantu,ņemot vērā Komisijas priekšlikumu,ņemot vērā Eiropas Parlamenta atzinumu [1],ņemot vērā Ekonomikas un sociālo lietu komitejas atzinumu [2],tā kā ar Lēmumu 77/586/EEK [3] Kopiena noslēgusi Konvenciju par Reinas aizsardzību pret ķīmisko piesārņojumu, turpmāk tekstā – "Ķīmiskā Konvencija", un papildus Nolīgumu 1963. gada 29. aprīlī Bernē parakstītajam Nolīgumam par starptautisku komisiju Reinas aizsardzībai pret piesārņojumu, turpmāk tekstā – "Starptautiska komisija";tā kā saskaņā ar šīs Konvencijas 5. pantu Starptautiskā komisija ierosinājusi robežvērtības dažu vielu izplūdēm Reinas baseina virsūdeņos, izdarot grozījumus Ķīmiskās Konvencijas IV pielikumā; tā kā saskaņā ar Ķīmiskās Konvencijas 14. pantu, lai šie grozījumi stātos spēkā, ir vajadzīga Līgumslēdzēju pušu vienprātīga piekrišana;tā kā priekšlikuma veidā par Ķīmiskās Konvencijas IV pielikuma papildināšanu Starptautiskā komisija noteikusi dzīvsudraba izplūžu robežvērtības vairākām ražošanas nozarēm, izņemot sārmu metālu hlorīdu elektrolīzes rūpniecību,tā kā Direktīvā 84/156/EEK [4] ražošanas nozarēm, izņemot sārmu metālu hlorīdu elektrolīzes rūpniecību, noteiktas dzīvsudraba izplūžu robežvērtības Kopienas ūdens vidē; tā kā šīs robežvērtības ir identiskas Starptautiskās komisijas priekšlikumā noteiktajām;tā kā minētās Direktīvas 4. pantā noteikts, ka dalībvalstīm jāizstrādā īpašas programmas dzīvsudraba izplūžu samazināšanai no dažādiem avotiem, kas nav rūpniecības uzņēmumi; tā kā Starptautiskās komisijas priekšlikumā šādi noteikumi netiek paredzēti;tā kā Kopienai kā Konvencijas Līgumslēdzējai pusei būtu vēlams pieņemt iepriekšminēto priekšlikumu,IR PIEŅĒMUSI ŠO LĒMUMU.1. pantsAr šo Eiropas Ekonomikas kopienas vārdā tiek apstiprināts Starptautiskās komisijas priekšlikums par Reinas aizsardzību pret piesārņojumu, ar kuru attiecībā uz dzīvsudrabu, kura izcelsme ir dažādās nozarēs, izņemot sārmu metālu hlorīdu elektrolīzes rūpniecību, papildina Konvencijas par Reinas aizsardzību pret ķīmisko piesārņojumu IV pielikumu.Priekšlikuma teksts ir pievienots šim lēmumam.2. pantsLēmums piemērojams, neskarot īpašus noteikumus citos Kopienas tiesību aktos, jo īpaši Direktīvas 84/156/EEK 4. pantu.3. pantsSaskaņā ar Ķīmiskajā Konvencijā noteiktajām procedūrām Padomes priekšsēdētājs par 1. pantā minētā priekšlikuma pieņemšanu informē Šveices Konfederācijas valdību.Luksemburgā, 1988. gada 24. jūnijāPadomes vārdā —priekšsēdētājsM. Bangemann[1] Atzinums sniegts 1988. gada 15. jūnijā (Oficiālajā Vēstnesī vēl nav publicēts).[2] OV C 105, 21.4.1987., 17. lpp.[3] OV L 240, 19.9.1977., 35. lpp.[4] OV L 74, 17.3.1984., 49. lpp.--------------------------------------------------Starptautiskās komisijas priekšlikums par Reinas aizsardzību pret piesārņojumu, ar kuru papildina 1976. gada 3. decembra Bonnas Konvencijas par Reinas aizsardzību pret ķīmisko piesārņojumu IV pielikumuSTARPTAUTISKĀ KOMISIJA REINAS AIZSARDZĪBAI PRET PIESĀRŅOJUMU,ņemot vērā 1976. gada 3. decembra Bonnas Konvenciju par Reinas aizsardzību pret ķīmisko piesārņojumu,ņemot vērā jo īpaši tās 3., 4., 5. un 14. pantu,ņemot vērā 1979. gada 28. jūnijā Bādenē Šveicē iesniegto priekšlikumu par iepriekšminētās Konvencijas IV pielikumā noteikto robežvērtību papildināšanu ar sārmu metālu hlorīdu elektrolīzes rūpniecības uzņēmumiem nosakāmajām dzīvsudraba izplūžu robežvērtībām;KONVENCIJAS LĪGUMSLĒDZĒJĀM PUSĒM IZSAKA PRIEKŠLIKUMU1976. gada 3. decembra Konvencijas IV pielikumu attiecībā uz dzīvsudrabu papildināt šādi:Viela vai vielu grupa | Izcelsme | Vielas maksimālās koncentrācijas veidā izteikta robežvērtība | Vielas maksimālā daudzuma veidā izteikta robežvērtība | Esošo izmešu termiņš | Piezīmes |1 | 2 | 3 | 4 | 5 | 6 |Dzīvsudrabs | 1.Ķīmiskā rūpniecība, kurā izmanto dzīvsudraba katalizatorus | | | | ,,, |1.1.Vinilhlorīda ražošana | 0,05 mg dzīvsudraba litrā izplūžu | 0,1 grams dzīvsudraba uz vinilhlorīda ražošanas jaudas vienu tonnu | 1989. gada 1. jūlijs | |Esošajām izplūdēm piemēro pagaidu robežvērtību 0,1 mg dzīvsudraba vienā litrā izplūžu | Esošajām izplūdēm piemēro pagaidu robežvērtību 0,2 grami dzīvsudraba uz vinilhlorīda ražošanas jaudu vienu tonnu | 1986. gada 1. jūlijs | |1.2.Citu produktu ražošanai | 0,05 mg dzīvsudraba litrā izplūžu | 5 grami dzīvsudraba uz 1 kg izmantotā dzīvsudraba | 1989. gada 1. jūlijs | ,,, |Esošajām izplūdēm piemēro pagaidu robežvērtību 0,1 mg dzīvsudraba vienā litrā izplūžu | Esošajām izplūdēm piemēro pagaidu robežvērtību 10 g uz vienu kilogramu izmantotā dzīvsudraba | 1986. gada 1. jūlijs | |2.Vinilhlorīda ražošanai izmantojamo dzīvsudraba katalizatoru ražošana | 0,05 mg dzīvsudraba litrā izplūžu | 0,7 grami dzīvsudraba uz 1 kg izmantotā dzīvsudraba | 1989. gada 1. jūlijs | |Esošajām izplūdēm piemēro pagaidu robežvērtību 0,1 mg dzīvsudraba vienā litrā izplūžu | Esošajām izplūdēm piemēro pagaidu robežvērtību 1,4 g uz vienu kilogramu izmantotā dzīvsudraba | 1986. gada 1. jūlijs | |3.Organisko un neorganisko dzīvsudraba savienojumu ražošana (izņemot 2. punktā minētos produktus) | 0,05 mg dzīvsudraba litrā izplūžu | 0,05 grami dzīvsudraba uz 1 kg izmantotā dzīvsudraba | 1989. gada 1. jūlijs | |Esošajām izplūdēm piemēro pagaidu robežvērtību 0,1 mg dzīvsudraba vienā litrā izplūžu | Esošajām izplūdēm piemēro pagaidu robežvērtību 0,1 g uz vienu kilogramu izmantotā dzīvsudraba | 1986. gada 1. jūlijs | |4.Dzīvsudrabu saturošu galvanisko elementu ražošana | 0,05 mg dzīvsudraba litrā izplūžu | 0,03 grami dzīvsudraba uz 1 kg izmantotā dzīvsudraba | 1989. gada 1. jūlijs | ,,, |Esošajām izplūdēm piemēro pagaidu robežvērtību 0,1 mg dzīvsudraba vienā litrā izplūžu | Esošajām izplūdēm piemēro pagaidu robežvērtību 0,05 g uz vienu kilogramu izmantotā dzīvsudraba | 1986. gada 1. jūlijs | |5.Krāsaino metālu metalurģija | | | | ,,,, |5.1.Dzīvsudraba reģenerācijas uzņēmumi | 0,05 mg dzīvsudraba litrā izplūžu | | 1989. gada 1. jūlijs | |Esošajām izplūdēm piemēro pagaidu robežvērtību 0,1 mg dzīvsudraba vienā litrā izplūžu | | 1986. gada 1. jūlijs | |5.2.Krāsaino metālu ieguve un attīrīšana | 0,05 mg dzīvsudraba litrā izplūžu | | 1989. gada 1. jūlijs | |Esošajām izplūdēm piemēro pagaidurobežvērtību 0,1 mg dzīvsudraba vienā litrā izplūžu | | 1986. gada 1. jūlijs | |6.Dzīvsudrabu saturošu toksisko atkritumu attīrīšanas iekārtas | 0,05 mg dzīvsudraba litrā izplūžu | | 1989. gada 1. jūlijs | ,,, |Esošajām izplūdēm piemēro pagaidu robežvērtību 0,1 mg dzīvsudraba vienā litrā izplūžu | | 1986. gada 1. jūlijs | |Ja vajadzīgs, robežvērtības citām ražošanas nozarēm, piemēram, papīra vai tērauda ražošanas uzņēmumiem, vai termoelektrostacijām, kurās par kurināmo izmanto akmeņogles, Starptautiskā komisija ierosinās noteikt vēlāk. Tikmēr dalībvalstis patstāvīgi nosaka dzīvsudraba emisijas standartus saskaņā ar Konvencijas 3. un 4. pantu. Nosakot emisijas standartus, jāņem vērā labākie pieejamie tehniskie līdzekļi, un standartiem jābūt vismaz tikpat stingriem kā tuvākajai salīdzināmajai robežvērtībai IV pielikumā.Saskaņā ar Konvencijas 14. pantu un 19. pantu šie noteikumi stāsies spēkā pēc tam, kad tos vienprātīgi būs pieņēmušas Konvencijas Līgumslēdzējas puses.Līgumslēdzējas puses par šādu lēmumu pieņemšanu informē Šveices Konfederācijas valdību, kas apstiprinās šāda paziņojuma saņemšanu.--------------------------------------------------